RESOLUCIÓN do 15 de abril de 2008 pola que se lles dá publicidade ás axudas concedidas pola Dirección Xeral de Estruturas e Mercados da Pesca, correspondentes á convocatoria do exercicio 2007.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/05/2008

De acordo co establecido no artigo 15 da Lei 9/2007, do 13 de xuño, de subvencións de Galicia (Diario Oficial de Galicia nº 121, do 25 de xuño), publícase extracto das resolucións de concesión de axudas, ás que se fai referencia no citado precepto e concedidas pola Dirección Xeral de Estruturas e Mercados da Pesca da Consellería de Pesca e Asuntos Marítimos, no ano 2007.
Todas estas axudas foron financiadas con cargo aos fondos europeos do Instrumento Financeiro de Orientación da Pesca (IFOP), co correspondente cofinanciamento con fondos procedentes da Administración Xeral do Estado e da Xunta de Galicia.
1. Axudas a industrias de transformación e comercialización.
a) Norma reguladora: orde da Consellería de Pesca, Marisqueo e Acuicultura do 17 de xullo de 2000 pola que se establecen as bases e condicións e se regula o procedemento de concesións de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos produtos da pesca, o marisqueo e a acuicultura (Diario Oficial de Galicia nº 149, do 2 de agosto), modificada polas ordes do 30 de decembro de 2002 (Diario Oficial de Galicia nº 252, do 31 de decembro), do 29 de decembro de 2003 (Diario Oficial de Galicia nº 253, do 31 de decembro), do 3 de xaneiro de 2006 (Diario Oficial de Galicia nº 7, do 11 de xaneiro), e do 6 de agosto de 2007 (Diario Oficial de Galicia nº 155, do 10 de agosto).
b) Convocatoria: exercicio 2007.
c) Aplicación orzamentaria: 14.03.723A.771.1.
d) Finalidade da axuda: incentivar a creación, renovación e innovación tecnolóxica das empresas de transformación e comercialización dos produtos da pesca, o marisqueo e a acuicultura.
e) Persoas ou entidades beneficiarias e importe da axuda concedida a cada unha delas, en euros:
Ver referencia pdf "09900D007P046.PDF"
2. Axudas a investimentos en portos pesqueiros.
a) Norma reguladora: orde da Consellería de Pesca, Marisqueo e Acuicultura do 21 de setembro de 2000 pola que se establecen as bases e condicións e se regula o procedemento de concesións de axudas para a realización de investimentos relativos ao equipamento e servizo dos portos pesqueiros (Diario Oficial de Galicia nº 189, do 28 de setembro), modificada polas ordes do 27 de decembro de 2000 (Diario Oficial de Galicia do 29 de decembro), do 30 de decembro de 2002 (Diario Oficial de Galicia nº 252, do 31 de decembro), do 29 de decembro de 2003 (Diario Oficial de Galicia nº 253, do 31 de decembro), do 3 de xaneiro de 2006 (Diario Oficial de Galicia nº 7, do 11 de xaneiro) e do 6 de agosto de 2007 (Diario Oficial de Galicia nº 55, do 10 de agosto).
b) Aplicación orzamentaria: 14.03.723A.770.6.
c) Convocatoria: exercicio 2007.
d) Finalidade da axuda: incentivar a realización dos investimentos que teñan como finalidade a mellora do equipamento e servizos dos portos pesqueiros, procurando unha mellora duradeira das condicións de produción e primeira venda dos produtos da pesca, o marisqueo e a acuicultura.
e) Nome ou razón social do beneficiario e importe da axuda concedida:
Ver referencia pdf "09900D007P046.PDF"
3. Axudas a investimentos no ámbito da acuicultura.
a) Norma reguladora: Orde do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura (Diario Oficial de Galicia nº 150, do 3 de agosto), modificada pola Orde do 1 de decembro de 2000 (Diario Oficial de Galicia nº 49, do 9 de marzo de 2001), do 26 de novembro de 2002 (Diario Oficial de Galicia nº 231, do 29 de novembro), do 3 de xaneiro de 2006 (Diario Oficial de Galicia nº 7, do 11 de xaneiro), do 22 de novembro de 2006 (Diario Oficial de Galicia nº 229, do 28 de novembro), do 30 de abril de 2007 (Diario Oficial de Galicia nº 93, do 15 de maio), do 22 de xuño de 2007 (Diario Oficial de Galicia nº 125, do 29 de xuño) e do 10 de xullo de 2007 (Diario Oficial de Galicia nº 153, do 8 de agosto).
b) Convocatoria: exercicio 2007.
c) Aplicación orzamentaria: 14.03.723A.772.0
d) Finalidade da axuda: incentivar a realización de investimentos materiais que teñan como finalidade o desenvolvemento da acuicultura en Galicia.
e) Nome ou razón social do beneficiario e importe da axuda concedida:
Ver referencia pdf "09900D007P046.PDF"
1. Axudas modernización dos buques pesqueiros.
a) Norma reguladora: orde da Consellería de Pesca e Asuntos Marítimos do 14 de xullo de 2000 (Diario Oficial de Galicia nº 149, do 2 de agosto) pola que se establecen as bases e condicións e se regula o procedemento de concesión de axudas á renovación da frota e á modernización dos buques pesqueiros, modificada polas ordes do 1 de xullo de 2002 (Diario Oficial de Galicia do 5 de xullo), Orde do 4 de abril de 2005 (Diario Oficial de Galicia do 14 de abril) e pola Orde do 8 de xuño de 2007 (Diario Oficial de Galicia do 4 de xullo).
b) Convocatoria: exercicio 2007.
c) Aplicación orzamentaria: 14.03.723A.770.3 e 14.03.723A.770.5.
d) Finalidade da axuda: incentivar a modernización dos buques pesqueiros con innovación tecnolóxica nos ámbitos de: a racionalización das operacións de pesca, mediante a utilización de tecnoloxías de pesca e métodos de a bordo máis selectivos, a mellora da calidade dos produtos pescados a bordo para o tratamento das capturas e a súa conservación aplicando a normativa sanitaria legal e regulamentaria e a mellora das condicións de traballo e seguranza.
e) Persoas ou entidades beneficiarias e importe da axuda concedida a cada unha delas, en euros:
Ver referencia pdf "09900D007P046.PDF"
2. Axudas á paralización definitiva de buques pesqueiros.
a) Norma reguladora: orde da Consellería de Pesca e Asuntos Marítimos do 28 de novembro de 2000 pola que se establecen as bases e condicións e se regula o procedemento de concesións de axudas á paralización definitiva de buques pesqueiros (Diario Oficial de Galicia nº 245, do 20 de decembro de 2000), modificada polas ordes do 2 de decembro de 2004 (Diario Oficial de Galicia nº 252, do 29 de decembro de 2004), do 3 de abril de 2006 (Diario Oficial de Galicia nº 70, do 10 de abril de 2006), e do 4 de outubro de 2007 (Diario Oficial de Galicia nº 198, do 11 de outubro de 2007).
b) Convocatoria: exercicio 2007.
c) Aplicación orzamentaria: 14.03.723A.770.1.
d) Finalidade da axuda: contribuír a alcanzar un equilibrio duradeiro entre os recursos da pesca e a súa explotación mediante o axuste do esforzo pesqueiro, a través da paralización definitiva das actividades pesqueiras dos buques.
e) Persoa ou entidade beneficiaria e importe da axuda concedida en euros:
Ver referencia pdf "09900D007P046.PDF"
3. Axudas de carácter socioeconómico.
a) Norma reguladora: orde da Consellería de Pesca e Asuntos Marítimos do 30 de novembro de 2000 pola que se establecen as bases e condicións e se regula o procedemento de concesión de axudas de carácter socioeconómico (Diario Oficial de Galicia nº 245, do 20 de decembro), modificada polas ordes do 1 de xullo de 2002 (Diario Oficial de Galicia nº 130, do 8 de xullo), do 6 de decembro de 2004 (Diario Oficial de Galicia nº 252, do 29 de decembro), do 6 de agosto de 2007 (Diario Oficial de Galicia nº 155, do 10 de agosto).
b) Aplicación orzamentaria: 14.03.723A.780.0.
c) Convocatoria: exercicio 2007.
d) Finalidade das axudas: paliar os efectos sociais derivados das medidas de reestruturación do sector pesqueiro e contribuír á revitalización das zonas que dependen da pesca, mediante a adopción das seguintes medidas a favor dos pescadores: axudas á xubilación anticipada, primas globais individuais, primas globais individuais por reconversión ou diversificación profesional e primas individuais a pescadores de idade inferior a 35 anos.
e) Persoas ou entidades beneficiarias e importe da axuda concedida a cada unha delas, en euros:
Ver referencia pdf "09900D007P046.PDF"
Santiago de Compostela, 15 de abril de 2008.
Carmen Gallego Calvar
Conselleira de Pesca e Asuntos Marítimos